
A reklámokban használt humor pszichológiai hatásai, milyen mértékeben növeli a reklámok hatékonyságát, és milyen típusú humor a legmegfelelőbb

Kulcsszavak: humor, reklámok, hatékonyság, nemi különbségek, fogyasztói attitűdök
A dolgozat központi kérdése az volt, hogy milyen mértékben növeli a humor a reklámok hatékonyságát, és milyen típusú humorok bizonyulnak a legmegfelelőbbnek a fogyasztók figyelmének megragadására és a márka pozitív megítélésének elősegítésére. Ezen belül kiemelten vizsgáltam a nemek közötti eltéréseket a reklámokban alkalmazott humor értékelésében. Arra törekedtem, hogy feltárjam, hogyan reagálnak a férfiak és nők a különböző humortípusokra, és ezek miként befolyásolják a termékekhez vagy márkákhoz való hozzáállásukat.
Dolgozatomban bemutattam a humor történeti és pszichológiai vonatkozásait, a reklámok működési mechanizmusait, valamint a humor alkalmazásának előnyeit és kihívásait a reklámokban. A kutatás során kérdőíves módszert alkalmaztam, amely lehetővé tette, hogy részletesen elemezzem a fogyasztók humorral kapcsolatos preferenciáit és attitűdjeit.



